খবরটি এতো অনাকাঙ্ক্ষিত আর বেদনাদায়ক ছিল যে তা বিশ্বাস করতে পারছিলাম না, রিপন সাহা উদ্ভ্রান্তের মতো ফোনে খবরটা আমাকে জানিয়েছিল। খুব মন খারাপ হয়েছে। উনার সাথে আমার সব সময় দেখা হয়েছে সিনেমা দেখতে গিয়ে, আর শেষদিকে পোড়াপাড়ার অনুষ্ঠানগুলোতে উনার উপস্থিতি অনেক অনুপ্রেরণা দিত আমাদের। আমার আর রিপনের কয়েকটা আলাপের বিষয় ছিল উনার ছবি বানানোর পরিকল্পনা নিয়ে। কর্ণফুলী আর সাম্পান নিয়ে কাজ করার আইডিয়াটা আমার বেশ মনে ধরেছিল, তাই রিপনের মাধ্যমে উনাকে পোড়াপারায় নিমন্ত্রণও করেছিলাম। পরে তারেক মাসুদের ‘রানওয়ে’ দেখতে গিয়ে যখন দেখা হল তখন বেশ কিছুক্ষণ আলাপ হল ওই বিষয়ে, উনি একটা ছুটির দিনের অপেক্ষায় আছেন পোড়াপাড়ায় আশার জন্য। সে আর হল না… এখন শুধু উনার মেয়েটির জন্য চিন্তা হয়… মাহতাব ভাইয়ের স্মৃতিচারণ পড়ে খুব মন খারাপ হয়েছে…।